我去過高級餐廳食過慢煮食物，絕對唔係咁樣，應該係表面熟，入面望落似生，但其實係熟，而且好嫩滑，但呢餐每樣食物都同慢煮好似扯唔上關係，如果佢只係一般西餐廳，其實食物都好味又抵食，但如果真係想追求慢煮食物，咁就有點失望，至終都係要去高級餐廳先至食到。離開店鋪之前，見到部慢煮機係屬於家用平價貨，所以有咁嘅效果都正常。可以讚嘅係餐具好特別，好似一把小型菜刀，所以用餐過程都開心，而且飲品唔貴，又冇加一，適合帶女孩子去撐枱腳。